Las Californias

Las Californias (spansk: Provincia de las Californias) var de nordvestlige områdene av Visekongedømmet Ny-Spania. Provinsen omfattet området fra Californiahalvøya i sør og nord til de nordre delene av dagens San Francisco Bay Area og andre områder, særlig i de indre østlige områdene som tidligere hadde blitt erklært som underliggende den spanske kronen uten å ha blitt organisert som spansk koloni.

Provinsen ble opprettet i 1768, men i 1804 ble provinsen delt i de to provinsene Alta California og Baja California. Baja California (Nedre California) er i dag en delstat i Mexico, mens Alta California ble avstått til USA i 1848 etter det meksikanske nederlaget i Den meksikansk-amerikanske krigen gjennom freden i Guadalupe Hidalgo. To år senere ble California tatt opp som delstat i USA. De øvrige delene av Alta California ble etter hvert delstatene Arizona, Nevada og Utah, mens deler av statene Colorado, New Mexico og Wyoming fikk områder som tidligere hadde vært en del av Alta California.

Tidslinje 
 1533 - Den første europeiske ekspedisjon i den sørlige delen av området, på Californiahalvøya av Fortún Jiménez.
 28. september 1542- Den første europeiske ekspedisjon lenger nord i området, av Juan Rodríguez Cabrillo i Ensenada (i Baja California).
 4. november 1595 - Sebastián Rodríguez Cermeño erklærer stillehavskysten som underlagt Spania.
 Rundt 100 år uten særlig spansk aktivitet og uten tilstedeværelse i Baja California, og ytterligere 100 år uten spansk aktivitet og tilstedeværelse i Alta California.
 1697 - Jesuittiske misjonsstasjoner etablert i de sørlige delene av Baja California.
 1768 - Guvernørstyre etablert for Las Californias provinsen.
 1769 - Spansk bosetting innledet i Alta California.
 1770 - Mission San Carlos Borromeo de Carmelo blir etablert og befster spansk tilstedeværelse i området.
 1786 - Intendant-styre for Las Californias provinsen blir etablert.
 1804 - Separate administrasjoner for de to provinsene Alta California og Baja California blir etablert.
 11. april 1822 - Begge provinsene blir en del av den uavhengige staten Mexico.
 1824 - De tidligere spanske provinsene blir reorganisert som territoriene Baja California og Alta California Territory.
 2. februar 1848 - Territoriet Alta California blir avstått til USA.

Eksterne lenker 
 

Ny-Spania
Stater og territorier etablert i 1768
Stater og territorier opphørt i 1804
Baja California
Mexicos historie
Californias historie
Nevadas historie
Arizonas historie
Colorados historie
Utahs historie
Wyomings historie
New Mexicos historie